-----------------------------------------------------------------------
  4 การประกอบธุรกิจของแต่ละสายผลิตภัณฑ์

  -----------------------------------------------------------------------

1. ลักษณะการให้บริการ

ปัจจุบันโรงพยาบาลที่อยู่ภายใต้การบริหารจัดการโดยตรงภายใต้
บมจ.กรุงเทพดุสิตเวชการประกอบด้วยโรงพยาบาล 4 แห่ง คือ “โรงพยาบาลกรุงเทพ”
“โรงพยาบาลหัวใจกรุงเทพ” “โรงพยาบาลวัฒโนสถ” และ “โรงพยาบาลกรุงเทพหัวหิน ”

1. โรงพยาบาลกรุงเทพ

เป็นโรงพยาบาลขนาด 325 เตียง ซึ่งดำเนินงานเองโดยตรงภายใต้บริษัท กรุงเทพดุสิตเวชการ
จำกัด (มหาชน) ตั้งอยู่ที่ซอยศูนย์วิจัย ถนน เพชรบุรีตัดใหม่ กรุงเทพมหานคร
ให้บริการรักษาพยาบาลครบทุกสาขาโดยคณะแพทย์ผู้เชี่ยวชาญ พร้อมทั้งอุปกรณ์การรักษาที่ทันสมัย
ครบวงจร เปิดให้บริการทั้งผู้ป่วยนอก ผู้ป่วยในตลอด 24 ชั่วโมง
โดยมีการจัดตั้งศูนย์รักษาโรคเฉพาะทางและคลินิก 52 แห่ง
ด้วยแพทย์ผู้เชี่ยวชาญเฉพาะโรคดังต่อไปนี้

  ---------------------------------------- -------------------------------------
  1. สถาบันโรคกระดูกสันหลังกรุงเทพ              2. ศูนย์สมองและระบบประสาทกรุงเทพ

  3. ศูนย์ศัลยกรรมแกมม่าไนฟ์สมองกรุงเทพ          4.
                                           ศูนย์ระบบโรคทางเดินอาหารและตับกรุงเทพ   

  5. ศูนย์ส่งเสริมสุขภาพกรุงเทพ                  6. ศูนย์ส่องกล้องทางเดินอาหาร

  7. ศูนย์โรคระบบทางเดินปัสสาวะกรุงเทพ          8. ศูนย์บำบัดด้วยออกซิเจนความดันสูงกรุงเทพ

  9. ศูนย์จักษุกรุงเทพ                          10. ศูนย์รับส่งต่อผู้ป่วยกรุงเทพ

  11. ศูนย์เลสิกกรุงเทพ                        12. ศูนย์เวชศาสตร์การบินกรุงเทพ

  13. ศูนย์หู คอ จมูกกรุงเทพ                    14. ศูนย์กระดูกและข้อกรุงเทพ

  15. ศูนย์ปอดและระบบทางเดินหายใจกรุงเทพ       16. ศูนย์ทันตกรรมกรุงเทพ

  17. ศูนย์โรคภูมิแพ้ และหอบหืดกรุงเทพ            18. ศูนย์เบาหวาน และต่อมไร้ท่อกรุงเทพ

  19. ศูนย์โรคไตกรุงเทพ                       20. ศูนย์ผิวหนังและความงามกรุงเทพ

  21. ศูนย์เวชศาสตร์ฟื้นฟูกรุงเทพ                 22. ศูนย์กุมารเวชกรุงเทพ

  23. ศูนย์เวชศาสตร์ชะลอวัยกรุงเทพ              24 ศูนย์อุบัติเหตุกรุงเทพ

  25. ศูนย์ศัลยกรรมความงามกรุงเทพ              26. ศูนย์รักษาผู้มีบุตรยากกรุงเทพ

  27. ศูนย์การได้ยิน การพูด                     28. ศูนย์ศัลยกรรมประสาทกรุงเทพ
  การทรงตัวและเสียงในหูกรุงเทพ                 

  29. คลินิกอายุรกรรม                         30. ศูนย์สุขภาพสตรีกรุงเทพ

  31. คลินิกต้อหิน                             32. คลินิกสุขภาพเพศชาย

  33. คลินิกต่อมลูกหมาก                        34. คลินิกปลูกผม

  35. คลินิกเฉพาะโรค                         36. คลินิกศัลยกรรมทั่วไป

  37. คลินิกศัลยกรรมลำไส้ใหญ่และทวารหนัก         38.คลินิกฝังเข็มและนวดแผนจีน

  39. คลินิกพัฒนาการเด็ก                       40. แผนกโภชนบำบัด

  41. คลินิกความดันโลหิตสูง                     42. คลินิกโรคผิวหนัง

  43. คลินิกโรคไขข้ออักเสบ                     44. คลินิกโรคติดเชื้อ

  45. คลินิกแผลเรื้อรัง                         46. คลินิกเท้าผิดรูปในเด็ก

  47. สถาบันวิจัยหัวใจเต้นผิดจังหวะ แปซิฟิก ริม      
  โรงพยาบาลกรุงเทพ                          

  48. คลินิกปวดศรีษะ                          

  49. คลินิกโรคหลอดเลือดสมอง                  

  50. คลินิกโรคลมชัก                          

  51.                                      
  สถาบันเวชศาสตร์การกีฬาและออกกำลังกายกรุงเทพ   

  52. คลินิกเวชศาสตร์อายุรวัฒน์กรุงเทพ            

  53. คลินิกสุขภาพเท้ากรุงเทพ                   
  ---------------------------------------- -------------------------------------

ศูนย์ให้บริการลูกค้าต่างประเทศ ให้บริการทั้งผู้ป่วยนอกและผู้ป่วยใน
พร้อมล่ามที่ให้บริการในภาษาหลักต่าง ๆ อาทิ ภาษา อังกฤษ ญี่ปุ่น อาหรับ เกาหลี ฝรั่งเศส จีน
พม่า และเขมร และอื่น เป็นต้น รวมทั้งการอำนวยความสะดวกอื่นๆ แก่ชาวต่างประเทศ อาทิ
การติดต่อกับบริษัทประกันภัยในต่างประเทศ การให้บริการต่อวีซ่า การจองตั๋วเครื่องบิน
การจองโรงแรม การแลกเงินตราต่างประเทศ เป็นต้น โดยแบ่งการบริการแก่ชาวต่างประเทศ
ดังนี้คือ

-   ศูนย์บริการผู้ป่วยญี่ปุ่น (Japanese Medical Service : JMS)

-   ศูนย์บริการผู้ป่วยอาหรับ (Arab Medical Services : AMS)

-   ศูนย์บริการผู้ป่วยต่างประเทศอื่น ๆ (International Medical Services : IMS)

-   ศูนย์บริการผู้ป่วยพม่า (Myanmar Medical Services : MMS)

-   คลินิกเวชศาสตร์เดินทางและท่องเที่ยว

นับตั้งแต่ปี 2549 จนถึงปัจจุบัน ศูนย์ให้บริการลูกค้าต่างประเทศ
เปิดให้บริการผู้ป่วยชาวต่างชาติกว่า 160 ประเทศทั่วโลก
และได้รับการยกย่องว่าสามารถตอบสนองความพึงพอใจของผู้ป่วยได้อย่างดีเยี่ยม
โดยเฉพาะโปรแกรมการดูแลผู้ป่วยนานาชาติ ช่วยให้ผู้ป่วยมีสุขภาพที่ดีขึ้น มีความสุขมากขึ้น
ฟื้นตัวเร็วขึ้น และเสียค่าใช้จ่ายรวมทั้งใช้ระยะเวลาการรักษาในโรงพยาบาลน้อยลง
ด้วยการให้บริการทางการแพทย์และการสนองตอบต่อลูกค้าหลากหลายเชื้อชาติ
โดยคำนึงถึงคุณภาพเป็นหลัก

2. โรงพยาบาลหัวใจกรุงเทพ

เป็นอาคารโรงพยาบาล 7 ชั้น (รวมชั้นใต้ดิน) ขนาด 97 เตียง
ซึ่งดำเนินงานเองโดยตรงภายใต้บริษัท กรุงเทพดุสิตเวชการ จำกัด (มหาชน) ตั้งอยู่ที่
ในซอยศูนย์วิจัยบริเวณใกล้เคียงกับโรงพยาบาลกรุงเทพ
และนับเป็นโรงพยาบาลหัวใจเอกชนแห่งแรกของประเทศไทยที่ก่อตั้งขึ้นจากความสำเร็จของศูนย์หัวใจกรุงเทพ
ซึ่งเดิมเป็นศูนย์รักษาโรคเฉพาะระบบของโรงพยาบาลกรุงเทพ
เนื่องจากอัตราการเพิ่มขึ้นของผู้ป่วยโรคหัวใจ
ประกอบกับความก้าวหน้าอย่างรวดเร็วทางเทคโนโลยีการตรวจรักษาผู้ป่วยโรคหัวใจ
ทำให้ผู้บริหารของบริษัท ได้ตัดสินใจขยายสถานที่ในการรักษาพยาบาลผู้ป่วยโรคหัวใจ โดยการก่อตั้ง
“โรงพยาบาลหัวใจกรุงเทพ” ที่มีความพร้อมด้วยปัจจัยหลัก 3 ประการ คือ
ความเชี่ยวชาญของบุคลากรทางการแพทย์ครบทุกสาขา เทคโนโลยีที่ล้ำสมัย
และการให้บริการครบวงจรตั้งแต่การป้องกันโรคหัวใจ
การตรวจรักษาและการฟื้นฟูส่งเสริมสมรรถภาพหัวใจของผู้ป่วยตามมาตรฐานสากล
เพื่อความพึงพอใจสูงสุดของผู้รับบริการ

ผู้เชี่ยวชาญเฉพาะทางด้านหัวใจ

โรงพยาบาลหัวใจกรุงเทพ ประกอบด้วยทีมแพทย์หัวใจครบทุกสาขา ทั้งอายุรแพทย์หัวใจ
ศัลยแพทย์หัวใจ อายุรแพทย์หัวใจเฉพาะทางรักษาภาวะหัวใจล้มเหลว ป้องกันโรคหัวใจ
รังสีแพทย์หัวใจ แพทย์ฟื้นฟูสมรรถภาพหัวใจ ซึ่งได้รับการอบรมฝึกฝนจากต่างประเทศ เช่น
สหรัฐอเมริกา ออสเตรเลีย อังกฤษ เบลเยี่ยม เยอรมนี รวมถึงพยาบาล
และบุคลากรทางการแพทย์ซึ่งพร้อมให้การดูแลผู้ป่วยโรคหัวใจตามมาตรฐานระดับสากล
พร้อมให้บริการตรวจวินิจฉัย รักษา ผ่าตัด ป้องกันและฟื้นฟูโรคหัวใจและหลอดเลือด
รวมถึงการบริการเคลื่อนย้ายผู้ป่วยโรคหัวใจด้วยห้องอภิบาลหัวใจเคลื่อนที่ Mobile CCU ตลอด 24
ชั่วโมง ประกอบด้วย

+------------------------------------+---------------------------------+
| 1. คลินิกหัวใจ                        | 2. คลินิกภาวะหัวใจอ่อนกำลัง          |
+------------------------------------+---------------------------------+
| 3. คลินิกศัลยกรรมหัวใจและหลอดเลือด      | 4.                              |
|                                    | คลินิกเวชศาสตร์เชิงรุกป้องกันโรคหัวใจ   |
+------------------------------------+---------------------------------+
| 5.                                 | 6.                              |
| หน่วยตรวจด้วยอุปกรณ์พิเศษภายนอกร่างกาย   | ห                               |
|                                    | ้องปฏิบัติการสวนหัวใจและขยายหลอดเลือด |
| (Non Invasive)                     |                                 |
+------------------------------------+---------------------------------+
| 7.                                 | 8. ศูนย์ผ่าตัดหัวใจ ม.ร.ว. อดุลกิติ์     |
| ห้องตรวจหัวใจและหล                   | กิติยากร                          |
| อดเลือดด้วยเอกซเรย์คอมพิวเตอร์ความเร็วสูง |                                 |
+------------------------------------+---------------------------------+
| 9. คลินิกฟื้นฟูและส่งเสริมสมรรถภาพหัวใจ    | 10. คลินิคหัวใจเต้นผิดจังหวะ          |
+------------------------------------+---------------------------------+

ด้วยความพร้อมด้านการแพทย์ระดับชั้นแนวหน้า ผสานกับประสบการณ์การรักษาโรคหัวใจ
และหลอดเลือดมากที่สุดแห่งหนึ่งในภูมิภาค โรงพยาบาลหัวใจกรุงเทพ
พร้อมแล้วที่จะก้าวไปสู่การรักษาโรคหัวใจแห่งศตวรรษที่ 21
โดยมีนวัตกรรมและเครื่องมือทางการแพทย์ที่ทันสมัยได้มาตรฐานสูง ดังนี้

-   เครื่องเอกซเรย์คอมพิวเตอร์ความเร็วสูง (256-slice multi-detector CT scan)
    เป็นเครื่องเอกซเรย์คอมพิวเตอร์ ซึ่งมีการพัฒนาการทำให้ตรวจได้เร็วขึ้น
    ซึ่งช่วยทำให้ลดปริมาณรังสีที่ผู้ป่วยได้รับภาพเอกซเรย์ที่ได้มีความละเอียดคมชัดสูง
    ทำให้ผลการตรวจวินิจฉัยแม่นยำยิ่งขึ้น

-   การตรวจหัวใจด้วยคลื่นแม่เหล็กไฟฟ้า (CMR) นวัตกรรมใหม่ของการตรวจวินิจฉัยโรคหัวใจ
    และหลอดเลือดหัวใจโดยไม่ใช้รังสีเอกซเรย์
    ช่วยให้แพทย์สามารถตรวจหาความผิดปกติของหลอดเลือดหัวใจและกล้ามเนื้อหัวใจ
    รวมถึงความผิดปกติในด้านโครงสร้าง และความผิดปกติของลิ้นหัวใจ

-   CARTOSOUND เป็นนวัตกรรมการรักษาภาวะหัวใจเต้นผิดจังหวะแบบทันสมัยล่าสุด
    แสดงตำแหน่งที่ไฟฟ้าหัวใจเต้นเร็วผิดปกติได้แม่นยำรวดเร็ว
    ทำให้แพทย์สามารถจี้หัวใจด้วยคลื่นไฟฟ้าความถี่สูงเท่าคลื่นวิทยุบริเวณที่มีการนำไฟฟ้าผิดจังหวะนั้นได้ดีกว่าการใช้
    x-ray ช่วยในการจี้หัวใจ ทำให้การนำไฟฟ้าผิดปกติที่จุดนั้นถูกทำลาย

-   การผ่าตัดทำทางเบี่ยงหลอดเลือดหัวใจขณะที่หัวใจกำลังเต้นโดยไม่ใช้เครื่องปอดหัวใจเทียม
    ซึ่งเรียกว่า Off – Pump CABG

-   การรักษาหลอดเลือดแดงใหญ่โป่งพองและฉีกขาดโดยการผ่าตัดและดามด้วยขดลวด
    โดยทีมศัลยแพทย์ที่มีความชำนาญ มีอุปกรณ์และเครื่องมือที่ทันสมัยด้วยการดามด้วยขดลวด

-   24 Hour Intervention
    สำหรับผู้ป่วยที่มีอาการเจ็บแน่นหน้าอกสงสัยกล้ามเนื้อหัวใจขาดเลือด
    หรือหลอดเลือดหัวใจตีบตัน หรือ Heart Attack ให้บริการวินิจฉัย สวนหัวใจ
    และการขยายหลอดเลือด รวมถึงการใส่ขดลวดโดยทีมแพทย์ผู้เชี่ยวชาญ ตลอด 24 ชั่วโมง
    ทุกวัน

-   คลินิกฟื้นฟูและส่งเสริมสมรรถภาพหัวใจ ให้บริการด้านการดูแล และรักษา
    เพื่อการฟื้นฟูและส่งเสริมสมรรถภาพหัวใจอย่างครบวงจร
    โดยทีมแพทย์ที่มีประสบการณ์และเชี่ยวชาญด้านการฟื้นฟูและส่งเสริมสมรรถภาพหัวใจโดยเฉพาะร่วมกับนักโภชนาการ
    และนักกายภาพฟื้นฟูสมรรถภาพหัวใจ พร้อมด้วยอุปกรณ์และเครื่องมือที่ทันสมัย
    เป็นอีกหนึ่งองค์ประกอบสำคัญของการดูแลผู้ป่วยหลังการทำหัตถการและการผ่าตัดหัวใจ
    ซึ่งโรงพยาบาลหัวใจกรุงเทพ ได้ให้บริการอย่างครบวงจร
    ผู้ป่วยจะได้รับการแนะนำด้านการออกกำลังกายอย่างปลอดภัย
    และการปฏิบัติตนเมื่อเป็นโรคหัวใจและการควบคุมปัจจัยเสี่ยง

-   คลินิกเวชศาสตร์เชิงรุกป้องกันโรคหัวใจ เป็นการป้องกันความเสี่ยงที่จะเกิดขึ้น
    โดยการให้คำแนะนำในการปรับเปลี่ยนพฤติกรรมของผู้ป่วยและญาติ
    รวมถึงให้คำแนะนำในการลดปัจจัยเสี่ยงโรคหัวใจในผู้ที่ยังไม่ทราบว่าเป็นโรคหัวใจ
    และบุคลากรที่ห่วงใยสุขภาพ

-   คลินิกหลอดเลือด ให้บริการตรวจรักษาโรคหลอดเลือดที่ไม่ใช่หลอดเลือดหัวใจ
    โดยผสมผสานศาสตร์ของการแพทย์สมัยใหม่หลายชนิด ทั้งการผ่าตัดต่อเชื่อมหลอดเลือด
    การรักษาผ่านหลอดเลือดโดยไม่ผ่าตัด อีกทั้งยังอาศัยเครื่องมือในการวินิจฉัยโรคที่ทันสมัย

-   ห้องอภิบาลหัวใจเคลื่อนที่ (Mobile CCU) การรักษาพยาบาลผู้ป่วยก่อนเคลื่อนย้ายด้วย
    Mobile CCU ซึ่งเป็นรถพยาบาลนำเข้าจากเยอรมัน
    ภายในประกอบด้วยอุปกรณ์ช่วยชีวิตและรักษาโรคหัวใจครบครันเสมือนผู้ป่วยอยู่ในหออภิบาลหัวใจในโรงพยาบาล
    พร้อมด้วยอายุรแพทย์หัวใจและพยาบาล ร่วมเดินทางในการเคลื่อนย้ายผู้ป่วย
    เพื่อให้การรักษาพยาบาลผู้ป่วยที่มีอาการโรคหัวใจรุนแรงหรือเฉียบพลันก่อนนำส่งถึงโรงพยาบาล

-   คลินิกหัวใจเต้นผิดจังหวะ (Arrhythmia Clinic)
    ให้บริการตรวจและรักษาผู้ที่มีภาวะหัวใจเต้นผิดจังหวะด้วยเทคโนโลยีใหม่และทันสมัย
    โดยแพทย์ผู้เชี่ยวชาญทุกประเภทโดยแพทย์ผู้เชี่ยวชาญเฉพาะทางด้วยมาตรฐานสากล

3. โรงพยาบาลวัฒโนสถ

เป็นโรงพยาบาลขนาด 48 เตียง ซึ่งดำเนินงานเองโดยตรงภายใต้บริษัท กรุงเทพดุสิตเวชการ
จำกัด (มหาชน) ตั้งอยู่ที่ซอยศูนย์วิจัยบริเวณเดียวกับโรงพยาบาลกรุงเทพ
นับเป็นโรงพยาบาลเฉพาะทางเพื่อบำบัดรักษาโรคมะเร็งของเอกชนที่จัดตั้งขึ้นเป็นแห่งแรกในประเทศ
มีความพร้อมทั้งด้านเทคโนโลยีทางการแพทย์ชั้นสูงเพื่อการวินิจฉัย และให้การรักษา
ตลอดจนบุคลากรทางการแพทย์ผู้เชี่ยวชาญในการตรวจรักษามะเร็งครบทุกสาขาวิชา ประกอบไปด้วย

  ---------------------------------------- ---------------------------------------
  1. ศูนย์เต้านมกรุงเทพ                        2.
                                           ศูนย์ปลูกถ่ายเซลล์ต้นกำเนิดจากเลือดและไขกระดูก

  3. ศูนย์โลหิตวิทยากรุงเทพ                     4. คลินิกศัลยกรรมมะเร็ง

  5. คลินิกวัฒโนสถ                            6.คลินิกการดูแลความปวดและการดูแลผู้ป่วยแบบ
                                           ประคับประคอง 

  7.แผนกเคมีบำบัด                            8. แผนกรังสีรักษา

  9.                                       
  แผนกรังสีวินิจฉัยด้านมะเร็งและเวชศาสตร์นิวเคลียร์   
  ---------------------------------------- ---------------------------------------

-   การลงทุนในเครื่อง Cyclotron สำหรับผลิตสารเภสัชรังสี
    เพื่อใช้สำหรับการตรวจหามะเร็งระยะเริ่มต้น เป็นเครื่องแรกของประเทศไทย
    โดยเริ่มผลิตสารเภสัชรังสี F-18 FDG ตั้งแต่ปลายปี 2005 เพื่อใช้กับเครื่อง PET/CT Scan
    ของโรงพยาบาลวัฒโนสถและโรงพยาบาลอื่น ๆ ที่ร้องขอมา เช่น โรงพยาบาลบำรุงราษฎร์
    โรงพยาบาลจุฬาภรณ์ โรงพยาบาลศิริราช โรงพยาบาลรามาธิบดี
    และโรงพยาบาลจุฬาลงกรณ์เป็นต้น ในปี 2010 นี้ทางโรงพยาบาลวัฒโนสถ
    ได้ผลิตสารเภสัชรังสีตัวใหม่ ชื่อ C-11 Acetate ขึ้นเป็นครั้งแรกของประเทศไทย
    เพื่อใช้ในการช่วยวินิจฉัยมะเร็งในอวัยวะที่ F-18 FDG มีข้อจำกัดในการตรวจ เช่น
    มะเร็งตับ และมะเร็งต่อมลูกหมาก และในปี 2012
    ได้ทำการค้นคว้าวิจัยเพื่อผลิตสารเภสัชรังสีตัวใหม่ ชื่อ C-11 PiB หรือ Pittsburgh
    compound B เพื่อนำมาใช้ในการตรวจวินิจฉัยผู้ป่วย Alzheimer’s disease

-   การลงทุนในเครื่อง PET/CT SCAN สำหรับการตรวจมะเร็ง เพื่อกำหนดระยะโรค เป็น
    มาตรวัดผลการรักษามะเร็งและค้นหามะเร็งเมื่อกลับมาเป็นซ้ำ
    เป็นเครื่องแรกของประเทศไทย ซึ่งถึงปัจจุบัน ( เดือนธันวาคม 2555 )
    ได้มีผู้มารับบริการตรวจมากกว่า 7,000 รายแล้ว นับเป็น series
    ที่มีจำนวนผู้มารับบริการที่มากที่สุดแห่งหนึ่งของประเทศ
    จึงเป็นทีมที่มีประสบการณ์สูงในการวินิจฉัยโดยวิธีดังกล่าว

-   การลงทุนในเครื่อง Novalis เพื่อใช้ในการผ่าตัดก้อนมะเร็ง ทั้งภายในและภายนอกสมอง
    แบบไร้โลหิต นับเป็นนวัตกรรมใหม่ในการผ่าตัด
    เพื่อลดผลแทรกซ้อนในการผ่าตัดรักษาและผู้ป่วยสามารถฟื้นตัวได้เร็วขึ้นกว่าการผ่าตัดแบบเดิม

-   การลงทุนเครื่อง LINAC เครื่องที่ 2 ซึ่งเป็นเครื่องฉายรังสีแบบ VMAT หรือ Volumetric
    Modulated Arc Therapy จุดเด่นคือ สามารถหมุนรอบตัวผู้ป่วยขณะฉายรังสี ปรับความเข้ม
    ควบคุมปริมาณของรังสีและกำหนดทิศทางการฉายรังสีได้
    โดยที่รังสีจะเคลื่อนที่และหมุนตามรูปร่างความหนาบาง
    เว้าโค้งตามก้อนมะเร็งหรือที่เรียกว่าแบบ 4 มิติ
    จึงมีความแม่นยำและลดระยะเวลาการฉายรังสีแต่ละครั้งลงได้ 2-8 เท่า
    ทำให้ลดผลข้างเคียงที่อาจเกิดจากการฉายรังสีถูกเนื้อเยื่อปกติน้อยลง

-   การลงทุนเครื่อง CT Simulator
    เพื่อใช้ภาพเอกซเรย์คอมพิวเตอร์ในการวางแผนการรักษาด้วยรังสีแบบ 3 มิติ อย่างแม่นยำ
    รวมทั้งใช้ภาพเอกซเรย์คอมพิวเตอร์ในการเก็บตรวจชิ้นเนื้อและรักษาด้วยวิธีรังสีร่วมรักษา

-   การลงทุนในเครื่องมือทางการแพทย์อื่นๆ การสร้างบรรยากาศภายในโรงพยาบาลให้เป็นแบบ
    Healing atmosphere รวมทั้งบุคคลากรทางการแพทย์เฉพาะทางด้านมะเร็ง เพื่อให้เป็น
    โรงพยาบาลที่มีความพร้อมในทุก ๆ ด้าน ทั้งทีมแพทย์ พยาบาล เจ้าหน้าที่
    ประจำโรงพยาบาลตลอดเวลา เพื่อให้บริการผู้ป่วยได้ตลอด 24 ชั่วโมง และ 7 วันต่อสัปดาห์

บริการพิเศษเฉพาะบุคคล

บริการด้านล่ามแปลภาษากว่า 26 ภาษา ด้วยทีมแพทย์ พยาบาล
และล่ามที่มีความรู้ด้านภาษาอังกฤษในระดับดีเยี่ยม
พร้อมอำนวยความสะดวกแก่ผู้ป่วยชาวต่างชาติตลอดเวลาที่เข้ารับการรักษา
รวมถึงบริการนัดหมายเวลา การให้ข้อมูลการตรวจรักษา บริการทางการแพทย์
การจัดเตรียมยานพาหนะสำหรับเคลื่อนย้ายผู้ป่วย การให้คำแนะนำด้านค่าใช้จ่าย
และการแจ้งข่าวแก่บุคคลที่ผู้ป่วยต้องการ

4. โรงพยาบาลกรุงเทพหัวหิน

          เป็นโรงพยาบาลเอกชนขนาด 60 เตียง ซึ่งดำเนินงานเองโดยตรงภายใต้บริษัท
กรุงเทพดุสิตเวชการ จำกัด (มหาชน) 
โดยได้รับการส่งเสริมการลงทุนจากคณะกรรมการส่งเสริมการลงทุน  ตั้งอยู่บนพื้นที่ประมาณ 12
ไร่  บริเวณริมถนนเพชรเกษม ตำบลหัวหิน  อำเภอหัวหิน จังหวัดประจวบคีรีขันธ์  
ประกอบด้วยอาคารโรงพยาบาล 5 ชั้น พร้อมลานจอดเฮลิคอปเตอร์บนชั้นดาดฟ้า และลานจอดรถ 
255 คัน บริเวณภายนอกอาคาร  โดยโรงพยาบาลกรุงเทพหัวหิน
เริ่มเปิดให้บริการตั้งแต่เดือนพฤศจิกายน 2553 และเริ่มเปิดให้บริการแก่ผู้ป่วยนอกได้ตั้งแต่ต้นปี
2554 ทั้งนี้ และได้เปิดบริการทั้งผู้ป่วยในและผู้ป่วยนอกอย่างเป็นทางการเมื่อวันที่ 6 เมษายน
2554

          โรงพยาบาลกรุงเทพ หัวหิน 
จัดตั้งขึ้นโดยมีเป้าหมายเพื่อให้บริการการรักษาพยาบาลครบวงจร ตั้งแต่การตรวจรักษา 
การส่งเสริมสุขภาพ  การป้องกันโรค และการฟื้นฟูสภาพตามเกณฑ์มาตรฐานทางการแพทย์ 
โดยมีแพทย์เวชปฏิบัติทั่วไปและแพทย์เฉพาะทางครบทุกสาขาหลัก ทั้งด้านเวชศาสตร์ฉุกเฉิน
สูตินรีเวชกรรม  ศัลยกรรมทั่วไป   ศัลยกรรมกระดูกและข้อ  ศัลยกรรมสมองและระบบประสาท  
กุมารเวชกรรม  อายุรกรรมทั่วไป อายุรกรรมทางไขข้อและรูมาติซั่ม   อายุรกรรมทางสมอง 
อายุรกรรมระบบทางเดินอาหาร  อายุรกรรมทางเดินหายใจ  อายุรกรรมโรคไต  และทันตแพทย์ 

+-----------------------------------------------------------------------+
| รายละเอียดการให้บริการ จำแนกตามพื้นที่การให้บริการ                             |
+=======================================================================+
| อาคารโรงพยาบาลกรุงเทพหัวหิน ชั้น 1                                         |
+-----------------------------------------------------------------------+
| -   แผนกเวชระเบียนและต้อนรับ                                             |
+-----------------------------------------------------------------------+
| -   แผนกอุบัติเหตุและฉุกเฉิน                                                |
+-----------------------------------------------------------------------+
| -   แผนกผู้ป่วยนอก    ประกอบด้วย  ห้องตรวจผู้ป่วยนอก จำนวน 22 ห้อง             |
+-----------------------------------------------------------------------+
| -   แผนก X-ray          ประกอบด้วย MRI, CT Scan  , ultrasound 4D-3Dและ |
|     General X-ray                                                     |
+-----------------------------------------------------------------------+
| -   แผนกเภสัชกรรม                                                      |
+-----------------------------------------------------------------------+
| อาคารโรงพยาบาลกรุงเทพหัวหิน ชั้น 2                                         |
+-----------------------------------------------------------------------+
| -   แผนกห้องผ่าตัด                   ประกอบด้วยห้องผ่าตัด       จำนวน 3 ห้อง  |
|                                                                       |
|   ห้องส่องกล้องระบบทางเดินทางอาหาร จำนวน 1 ห้อง                            |
+-----------------------------------------------------------------------+
| -   แผนกห้องคลอด  (OB)       ประกอบด้วยห้องคลอด         จำนวน  2 ห้อง     |
+-----------------------------------------------------------------------+
| -   แผนก ICU                           ประกอบด้วยห้องผู้ป่วยหนัก จำนวน 12   |
|     ห้อง                                                               |
+-----------------------------------------------------------------------+
| -   แผนกไตเทียม                       ประกอบด้วยห้องฟอกเลือด       จำนวน  |
|     4 ห้อง                                                             |
+-----------------------------------------------------------------------+
| -   แผนกทันตกรรม                 ประกอบด้วยห้องทำฟัน           จำนวน  3   |
|     ห้อง                                                               |
|                                                                       |
| -   แผนกทารกแรกเกิด (NSY)                                              |
+-----------------------------------------------------------------------+
| -   แผนกกายภาพบำบัด                                                    |
+-----------------------------------------------------------------------+
| อาคารโรงพยาบาลกรุงเทพหัวหิน ชั้น 3                                         |
+-----------------------------------------------------------------------+
| -   แผนกห้องปฏิบัติการ (Laboratories)                                     |
+-----------------------------------------------------------------------+
| -   สำนักผู้อำนวยการ                                                     |
+-----------------------------------------------------------------------+
| -   ห้องประชุม และห้องพักแพทย์                                             |
+-----------------------------------------------------------------------+
| อาคารโรงพยาบาลกรุงเทพหัวหิน ชั้น 4                                         |
+-----------------------------------------------------------------------+
| -   ห้องพักผู้ป่วยใน จำนวน  25 เตียง                                        |
+-----------------------------------------------------------------------+
| อาคารโรงพยาบาลกรุงเทพหัวหิน ชั้น 5                                         |
+-----------------------------------------------------------------------+
| -   ห้องพักผู้ป่วยใน จำนวน 25 เตียง                                         |
+-----------------------------------------------------------------------+
| ชั้นดาดฟ้า   สำหรับเป็นลานจอดเฮลิคอปเตอร์  เพื่อให้บริการในการขนส่งผู้ป่วยทางอากาศ   |
+-----------------------------------------------------------------------+

ภาวะอุตสาหกรรมและการแข่งขัน

ในปี 2555 ธุรกิจโรงพยาบาลเอกชน มีแนวโน้มเติบโตขึ้นอย่างต่อเนื่อง
ตามการเพิ่มขึ้นของรายได้ต่อหัวของประชากร
และการเพิ่มขึ้นของจำนวนผู้ป่วยอันเป็นผลมาจากการที่ประชาชนหันมาให้ความสำคัญกับการรักษาสุขภาพเพิ่มมากขึ้น
การมีประชากรผู้สูงอายุมากขึ้น และคนไข้ต่างประเทศที่มารับการบริการสุขภาพในไทย (Medical
Tourism) ในระยะยาวธุรกิจโรงพยาบาลเอกชน
ยังมีโอกาสในการเติบโตขึ้นได้อีกมากจากเหตุผลที่กล่าวมา
ประกอบกับการเติบโตของโรงพยาบาลเอกชนในต่างจังหวัด
และการเปิดเสรีประชาคมเศรษฐกิจอาเซียน หรือ AEC ในปี 2558

ทั้งนี้ธุรกิจโรงพยาบาลเอกชนสามารถแบ่งตลาดเป็น 2 กลุ่มหลัก ได้แก่

1.  คนไข้ในประเทศ

จากข้อมูลทางสถิติซึ่งเปรียบเทียบขนาดการเติบโตทางตลาดด้านการบริการสุขภาพในประเทศไทยกับมูลค่าผลิตภัณฑ์มวลรวมในประเทศ(GDP)
พบว่า ในปี 2554 การใช้จ่ายด้านการบริการสุขภาพในประเทศไทยมีอัตราการเติบโตที่ร้อยละ 3.1
หรือประมาณ 168,713 ล้านบาท ทั้งนี้เมื่อเทียบในช่วงระยะเวลาตั้งแต่ปี 2545 ถึง 2554
มูลค่าการใช้จ่ายด้านการบริการสุขภาพมีอัตราการเติบโตเฉลี่ยต่อปี(CAGR) ที่ร้อยละ 5.6
ซึ่งเพิ่มขึ้นในอัตราที่สูงกว่ามูลค่าผลิตภัณฑ์มวลรวมในประเทศที่ เติบโตร้อยละ 4.0
ในช่วงระยะเวลาเดียวกัน

อัตราการเจริญเติบโตของมูลค่าการใช้จ่ายด้านการบริการสุขภาพเทียบกับผลิตภัณฑ์มวลรวมในประเทศ
(GDP)

+-------+-------------+-------------+-------------+------------------+
|       | ผลิตภัณฑ์มวล   |             | มูลค่ากา      |                  |
|       | รวมในประเทศ |             | รใช้จ่ายด้านกา |                  |
|       | (GDP)       |             | รบริการสุขภาพ |                  |
+-------+-------------+-------------+-------------+------------------+
| ปี     | มุลค่า        | อ           | มูลค่า        | อัตราการเติบโต     |
|       | (ล้านบาท)    | ัตราการเติบโต |             |                  |
|       |             | (ร้อยละ)     | (ล้านบาท)    | (ร้อยละ)          |
+-------+-------------+-------------+-------------+------------------+
| 2545  | 3,237,042   | 5.3         | 103,705     | 3.1              |
+-------+-------------+-------------+-------------+------------------+
| 2546  | 3,468,166   | 7.1         | 111,784     | 7.8              |
+-------+-------------+-------------+-------------+------------------+
| 2547  | 3,688,189   | 6.3         | 120,577     | 7.9              |
+-------+-------------+-------------+-------------+------------------+
| 2548  | 3,858,019   | 4.6         | 130,213     | 8.0              |
+-------+-------------+-------------+-------------+------------------+
| 2549  | 4,054,504   | 5.1         | 138,970     | 6.7              |
+-------+-------------+-------------+-------------+------------------+
| 2550  | 4,259,026   | 5.0         | 143,280     | 3.1              |
+-------+-------------+-------------+-------------+------------------+
| 2551  | 4,364,833   | 2.5         | 150,192     | 4.8              |
+-------+-------------+-------------+-------------+------------------+
| 2552  | 4,263,139   | -2.3        | 158,499     | 5.5              |
+-------+-------------+-------------+-------------+------------------+
| 2553  | 4,596,112   | 7.8         | 163,630     | 3.2              |
+-------+-------------+-------------+-------------+------------------+
| 2554  | 4,599,655   | 0.1         | 168,713     | 3.1              |
+-------+-------------+-------------+-------------+------------------+
| CAGR  |             | 4.0         |             | 5.6              |
| (4    |             |             |             |                  |
| 5-54) |             |             |             |                  |
+-------+-------------+-------------+-------------+------------------+
| ที่มา : |             |             |             |                  |
| สำนักบ |             |             |             |                  |
| ัญชีประ |             |             |             |                  |
| ชาชาติ |             |             |             |                  |
| พ.ศ   |             |             |             |                  |
| .2545 |             |             |             |                  |
| -2554 |             |             |             |                  |
| สำนัก  |             |             |             |                  |
| งานคณ |             |             |             |                  |
| ะกรรม |             |             |             |                  |
| การพัฒ |             |             |             |                  |
| นาการ |             |             |             |                  |
| เศรษฐ |             |             |             |                  |
| กิจและ |             |             |             |                  |
| สังคมแ |             |             |             |                  |
| ห่งชาติ |             |             |             |                  |
+-------+-------------+-------------+-------------+------------------+

ขณะเดียวกัน
ข้อมูลทางสถิติยังชี้ให้เห็นถึงอัตราการเพิ่มขึ้นของจำนวนผู้ป่วยในและผู้ป่วยนอกในประเทศที่มีอย่างต่อเนื่อง
จากร้อยละ 2.6 ในปี 2545 เป็นร้อยละ 7.3 ในปี 2554 โดยมีอัตราการเติบโตเฉลี่ยจากปี
2545 ถึง 2554 ที่ร้อยละ 6.8 ต่อปี

จำนวนผู้ป่วยในและผู้ป่วยนอกในประเทศ ปีพ.ศ. 2545-2554

+--------+---------------+--------------+----------------+-------------+
|        | จำนวนผู้ป่วยใน   | จำนวนผู้ป่วยนอก | รวม            | อ           |
|        |               |              |                | ัตราการเติบโต |
|        |               |              |                |             |
|        |               |              |                | (ร้อยละ)     |
+--------+---------------+--------------+----------------+-------------+
| 2545   | 5,564,656     | 99,325,944   | 104,890,600    | 2.6         |
+--------+---------------+--------------+----------------+-------------+
| 2546   | 6,220,845     | 103,281,854  | 109,502,699    | 4.4         |
+--------+---------------+--------------+----------------+-------------+
| 2547   | 6,772,814     | 100,058,309  | 106,831,123    | (2.4)       |
+--------+---------------+--------------+----------------+-------------+
| 2548   | 7,749,734     | 106,251,652  | 114,001,386    | 6.7         |
+--------+---------------+--------------+----------------+-------------+
| 2549   | 8,092,741     | 118,422,898  | 126,515,639    | 11.0        |
+--------+---------------+--------------+----------------+-------------+
| 2550   | 8,911,696     | 130,741,335  | 139,653,031    | 10.4        |
+--------+---------------+--------------+----------------+-------------+
| 2551   | 9,497,993     | 140,078,456  | 149,576,449    | 7.1         |
+--------+---------------+--------------+----------------+-------------+
| 2552   | 10,307,684    | 152,428,645  | 162,736,329    | 8.8         |
+--------+---------------+--------------+----------------+-------------+
| 2553   | 11,223,834    | 164,766,694  | 175,990,528    | 8.1         |
+--------+---------------+--------------+----------------+-------------+
| 2554   | 16,489,248    | 172,416,262  | 188,905,510    | 7.3         |
+--------+---------------+--------------+----------------+-------------+

ที่มา: สำนักงานปลัดกระทรวงสาธารณสุข กระทรวงสาธารณสุข และ สำนักงานเศรษฐกิจแห่งชาติ

ดังนั้นจะพบว่าอุปสงค์ในด้านการใช้บริการสุขภาพของประเทศไทยมีแนวโน้มขยายตัวเพิ่มขึ้นอย่างต่อเนื่องในช่วง
10 ปีที่ผ่านมา โดยมีสาเหตุจากปัจจัยหลักดังนี้

1.  รายได้ต่อหัวของประชากรที่เพิ่มสูงขึ้น

เนื่องด้วยในปี 2555 รัฐบาลได้ดำเนินนโยบายเพื่อเพิ่มรายได้ให้แก่ประชาชน
ทั้งนโยบายการปรับขึ้นเงินเดือนข้าราชการขั้นต่ำ และการปรับค่าจ้างแรงงานขั้นต่ำ
ส่งผลให้ภาคประชาชนมีกำลังซื้อเพิ่มสูงขึ้น และช่วยเพิ่มความสามารถในการใช้บริการด้านสุขภาพ
ทั้งนี้ประชาชนมีพฤติกรรมในการหันมาให้ความสำคัญด้านสุขภาพเพิ่มขึ้น โดยจะพบว่า
อัตราส่วนมูลค่าการใช้จ่ายด้านการบริการสุขภาพต่อค่าใช้จ่ายทั้งหมดในภาคครัวเรือน
เพิ่มสูงขึ้นจากร้อยละ 5.8 ในปี 2545 เป็นร้อยละ 7.1 ในปี2554

2.  การเปลี่ยนแปลงโครงสร้างประชากร

ปัจจุบันประเทศไทยกำลังก้าวเข้าสู่ยุคเศรษฐกิจผู้สูงวัย
เนื่องจากจำนวนประชากรมีอัตราการเพิ่มที่ลดลง
ขณะที่มีการเพิ่มขึ้นอย่างต่อเนื่องของประมาณการอายุเฉลี่ย และสัดส่วนของประชากรอายุตั้งแต่ 60
ปีขึ้นไป อันเป็นผลมาจากการศึกษาที่ดีขึ้นและการใช้บริการสุขภาพที่มากขึ้น
สำนักงานคณะกรรมการพัฒนาเศรษฐกิจและสังคมแห่งชาติ (สศช.)
ประมาณการว่าอัตราส่วนร้อยละของประชากรที่มีอายุมากกว่า 60 ปีขึ้นไป จะเพิ่มจากร้อยละ 9.4
ในปี 2543 เป็นร้อยละ 25.1 ในปี 2573 และ
เนื่องจากผู้สูงอายุมีอัตราการใช้บริการด้านสุขภาพและบริการรักษาพยาบาลที่สูงกว่าประชากรในวัยอื่นๆ
การเปลี่ยนแปลงโครงสร้างของประชากรนี้
จึงนำมาสู่การขยายตัวของอุปสงค์ในด้านการบริการสุขภาพ

3.  การขยายตัวของความเป็นเมืองในประเทศ

สำนักงานสถิติแห่งชาติประมาณการว่า อัตราส่วนร้อยละของประชากรที่อาศัยอยู่ในพื้นที่กรุงเทพฯ
และปริมณฑลจะเพิ่มสูงขึ้นจากร้อยละ 31.1 ในปี 2543 เป็นร้อยละ 38.0 ในปี 2563
และเนื่องจากพื้นที่ให้บริการของโรงพยาบาลเอกชนส่วนใหญ่ตั้งอยู่ในเชตเมือง
การเพิ่มขึ้นของจำนวนประชากรและความต้องการขยายชุมชนเมือง
จึงเป็นปัจจัยสำคัญที่เพิ่มอุปสงค์ในด้านการบริการสุขภาพให้เติบโต
นอกจากนี้การขยายตัวของเมืองยังนำมาซึ่งวิถีชีวิตที่เสี่ยงต่อสุขภาพ และการเจ็บป่วยเรื้อรัง

2.  คนไข้ต่างประเทศ (Medical tourism) ที่มารับการบริการสุขภาพในไทย

ตั้งแต่ปี 2545 เป็นต้นมา
พบว่ามีชาวต่างประเทศที่เข้ามารับบริการรักษาพยาบาลเป็นจำนวนมากและมีอัตราการขยายตัวเพิ่มขึ้นทุกปี
ส่วนหนึ่งเป็นผลมาจากนโยบายของภาครัฐที่สนับสนุนให้ประเทศไทยเป็นศูนย์กลางการท่องเที่ยวเชิงสุขภาพในภูมิภาคเอเชีย
(Medical Hub of Asia) โดยประเทศไทยมีความได้เปรียบในด้านคุณภาพการบริการ
ความพร้อมของบุคลากรด้านการแพทย์ที่เป็นที่ยอมรับในระดับสากล
ความทันสมัยของอุปกรณ์และเทคโนโลยีทางการแพทย์
และเมื่อเทียบอัตราค่ารักษาพยาบาลกับประเทศอื่นๆแล้วจะพบว่า
ประเทศไทยมีอัตราค่ารักษาพยาบาลที่สมเหตุสมผล
ทั้งนี้เพราะโรงพยาบาลเอกชนมียุทธศาสตร์ที่มุ่งเน้นการบริหารงานในรูปแบบเครือข่ายที่ช่วยให้โรงพยาบาลสามารถควบคุมต้นทุนการให้บริการได้
นอกจากนี้โรงพยาบาลเอกชนไทยหลายแห่งได้ผ่านการรับรองมาตรฐานความน่าเชื่อถือในระดับสากล
ซึ่งสร้างความมั่นใจในคุณภาพมาตรฐานการรักษาพยาบาลให้แก่ชาวต่างชาติ

จากข้อมูลของกรมสนับสนุนบริการสุขภาพ กระทรวงสาธารณสุข
พบว่าจำนวนชาวต่างชาติที่เข้ารับบริการสุขภาพในไทยเพิ่มขึ้นจาก 1,373,807 คน ในปี 2550
เป็น 2,240,000 คน ในปี 2554 โดยคิดเป็นอัตราการเติบโตเฉลี่ยต่อปีที่ร้อยละ 13.0
ซึ่งส่งผลให้รายได้จากการรักษาพยาบาลเพิ่มสูงขึ้น จาก 41,000 ล้านบาท ในปี 2550 เป็น
97,874 ล้านบาท ในปี 2554

สำหรับปี 2555
สำนักงานปลัดกระทรวงสาธารณสุขประมาณการจำนวนชาวต่างชาติที่เข้ารับบริการสุขภาพราว
2,530,000 คน และประมาณการรายได้ 121,658 ล้านบาท

สภาวะการตลาดและการแข่งขัน

การบริการสุขภาพในไทยประกอบไปด้วยสถานพยาบาลภาครัฐ และภาคเอกชน
โดยสามารถแบ่งตามมาตรฐานของการให้บริการทางการแพทย์ได้เป็น ระดับปฐมภูมิ (Primary
Care) คือ สถานบริการผู้ผ็ป่วยนอกสำหรับการรักษาทั่วไป เช่น คลินิก หรือสถานพยาบาลขนาดเล็ก
ระดับทุติยภูมิ (Secondary Care) คือ สถานบริการในระดับที่มีศักยภาพในการรักษาสูงขึ้น
มีการให้บริการผู้ป่วยนอกและผู้ป่วยใน และรักษาโรคที่ซับซ้อนมากขึ้น และ ระดับตติยภูมิ
(Tertiary Care) คือ สถานบริการที่สามารถให้การรักษาครบวงจรในโรคเฉพาะทาง
และโรคที่มีความซับซ้อนสูง พร้อมด้วยเครื่องมือทางการแพทย์ที่ทันสมัย โดยการให้บริการทั้ง 3
ระดับมีความเชื่อมโยงกันด้วยระบบส่งต่อ (Referral System)
เพื่อให้สามารถจัดบริการสุขภาพที่มีคุณภาพ และเกิดการใช้ทรัพยากรที่มีอย่างมีประสิทธิภาพ

เมื่อเทียบจำนวนเตียงของโรงพยาบาลภาคเอกชนกับจำนวนเตียงของโรงพยาบาลทั่วประเทศ
พบว่าจำนวนเตียงของโรงพยาบาลภาคเอกชน มีสัดส่วนเฉลี่ยคิดเป็นร้อยละ 24.5 ในปี 2553

ทั้งนี้ ข้อมูลจากสำนักสถานพยาบาลและการประกอบโรคศิลปะ พบว่าในปี 2554
มีจำนวนโรงพยาบาลเอกชนทั้งหมด 321 แห่ง และมีจำนวนเตียงทั้งสิ้น 32,828 เตียง

จำนวนเตียงของโรงพยาบาลทั่วประเทศ และโรงพยาบาลเอกชน ปีพ.ศ. 2546-2553

  -----------------------------------------------------------------------
                โรงพยาบาลทั่วประเทศ (เตียง)     โรงพยาบาลภาคเอกชน (เตียง)
  ------------- ---------------------------- ----------------------------
  2546          134,622                      34,863

  2547          133,245                      35,267

  2548          132,920                      35,506

  2549          134,763                      35,806

  2550          139,715                      35,792

  2551          125,866                      36,004

  2552          117,568                      33,405

  2553          134,105                      32,872
  -----------------------------------------------------------------------

  ที่มา: สำนักนโยบายและยุทธศาสตร์ และ กองการประกอบโรคศิลปะ กรมสนับสนุนบริการสุขภาพ

ทั้งนี้ ข้อมูลจากสำนักสถานพยาบาลและการประกอบโรคศิลปะ ชี้ว่าในปี 2554
มีจำนวนโรงพยาบาลเอกชนทั้งหมด 321 แห่ง และมีจำนวนเตียงทั้งสิ้น 32,828 เตียง

ปัจจุบัน โรงพยาบาลเอกชนขนาดใหญ่ในประเทศไทยแข่งขันกันในรูปแบบเครือข่ายโรงพยาบาล
(Chain Hospital) ที่สามารถดำเนินการบริหารงานอย่างมีประสิทธิภาพ
ทั้งในด้านฐานลูกค้าที่มีขนาดใหญ่ ครอบคลุมพื้นที่การให้บริการได้กว้างขวาง
การได้ประโยชน์จากการประหยัดขนาดต้นทุน (Economic of Scale)
การใช้ทรัพยากรกลางและเครือข่าย การเสริมสร้างการส่งต่อผู้ป่วย (Referral System)
ภายในเครือข่ายโรงพยาบาล
และการใช้ประโยชน์จากแบรนด์ที่รู้จักและเป็นที่ยอมรับกันอย่างกว้างขวาง นอกจากนี้
เพื่อตอบสนองความต้องการของกลุ่มลูกค้าเป้าหมายได้อย่างครบวงจร
ธุรกิจโรงพยาบาลเอกชนรายใหญ่ จึงมุ่งเน้นการแข่งขันกันในด้านการให้บริการ
ความเชี่ยวชาญทางการแพทย์ การมีเครื่องมือทางการแพทย์ที่ทันสมัย
และการจัดตั้งศูนย์เฉพาะทางต่างๆ

ทิศทางตลาดในอนาคต

การเติบโตทางเศรษฐกิจและสังคม รวมถึงวิถีชีวิตในสังคมเมือง
ได้กระจายไปสู่พื้นที่ต่างจังหวัดมากขึ้น จากข้อมูลสำนักงานสถิติแห่งชาติพบว่า รายได้เฉลี่ยต่อคน
และค่าใช้จ่ายเฉลี่ยต่อครัวเรือนในพื้นที่ต่างจังหวัดเพิ่มสูงขึ้น ในอัตราที่สูงกว่ากรุงเทพและปริมณฑล
โดยในช่วงระยะเวลาตั้งแต่ปี 2550 ถึง 2554
อัตราการเพิ่มขึ้นของรายได้(ต่อเดือน)เฉลี่ยต่อปีในกรุงเทพและปริมณฑล
และในต่างจังหวัดอยู่ที่ร้อยละ 4.4 และ 6.4 ตามลำดับ
ทั้งนี้การเติบโตที่รวดเร็วมีผลมาจากราคาสินค้าเกษตรที่เพิ่มขึ้น
และการขยายตัวของโรงงานอุตสาหกรรมไปสู่ต่างจังหวัด

รายได้เฉลี่ยต่อเดือนต่อครัวเรือน จำแนกตามภาค ปีพ.ศ. 2550-2554

  -------------------------------------------------------------------------
                        2550     2552      2554     อัตราการเติบโตเฉลี่ยต่อปี
                                                    (ร้อยละ)
  --------------------- -------- --------- -------- -----------------------
  ทั่วราชอาณาจักร          18,660   20,904    23,236   5.6

  ภาคกลาง               35,007   37,732    41,631   4.4

  ภาคตะวันออก            18,932   20,960    20,822   2.4

  ภาคเหนือ               13,568   15,727    17,350   6.3

  ภาคตะวันออกเฉียงเหนือ    12,995   15,358    18,217   8.8

  ภาคใต้                 19,716   22,926    27,326   8.5
  -------------------------------------------------------------------------

ที่มา: สำนักงานคณะกรรมการพัฒนาการเศรษฐกิจและสังคมแห่งชาติ สำนักนายกรัฐมนตรี

พื้นที่ในต่างจังหวัดจึงเป็นตลาดที่มีศักยภาพในการเติบโตทั้งทางเศรษฐกิจและสังคม
ประกอบกับมีความต้องการโรงพยาบาลเอกชนจึงเป็นโอกาสในการขยายธุรกิจให้แก่ธุรกิจโรงพยาบาลเอกชนในระยะยาว
โดยกลุ่มพื้นที่ที่เป็นเป้าหมายหลัก คือ พื้นที่ท่องเที่ยว ซึ่งมีเงินหมุนเวียนในระบบเศรษฐกิจจำนวนมาก
และมีความพร้อมด้านสิ่งอำนวยความสะดวกต่างๆ ทั้งโรงแรมที่พัก ระบบสาธารณูปโภค และ
การคมนาคม

นอกจากนี้การเปิดเสรีประชาคมเศรษฐกิจอาเซียน หรือ AEC ในปี 2558
เป็นการเพิ่มโอกาสในการเติบโตให้แก่ธุรกิจการบริการสุขภาพของไทยจากการเป็นประเทศชั้นนำทางการแพทย์เชิงท่องเที่ยวในเอเชีย
และมีข้อได้เปรียบในเชิงภูมิศาสตร์ที่ตั้งอยู่ศูนย์กลางของภูมิภาคอาเซียน
อันจะนำไปสู่การขยายตัวของอุปสงค์ของการบริการสุขภาพที่เพิ่มขึ้น
โดยเฉพาะอย่างยิ่งจากประชากรผู้สูงอายุของภูมิภาคอาเซียนและชาวต่างชาติที่เดินทางเข้ามาทำงานในประเทศไทย
นอกจากนี้ยังเป็นการเปิดโอกาสให้นักลงทุนจากประเทศในกลุ่มสมาชิกอาเซียนขยายการลงทุนเข้ามาในประเทศ
และเปิดโอกาสให้โรงพยาบาลเอกชนได้เข้าไปขยายการลงทุนในกลุ่มประเทศอาเซียนเพิ่มขึ้น
พร้อมทั้งสนับสนุนการให้บริการทางการแพทย์ข้ามพรมแดน และการเคลื่อนย้ายแรงงานเสรีใน 3
สาขาวิชาชีพทางการแพทย์ คือ พยาบาล ทันตแพทย์ และแพทย์
ยังอาจช่วยลดปัญหาด้านการขาดแคลนบุคลากรทางการแพทย์ในประเทศอีกด้วย

สำหรับคนไข้ในประเทศ
การก้าวเข้าไปสู่การเป็นประชาคมเศรษฐกิจอาเซียนจะส่งผลต่อการขยายตัวทางเศรษฐกิจในประเทศ
ประชาชนจะมีกำลังซื้อมากขึ้น และหันมาสนใจสุขภาพมากขึ้น
ทำให้รายได้จากคนไข้ในประเทศเพิ่มขึ้นไปด้วย

แนวโน้มของการดำเนินธุรกิจโรงพยาบาลในปี 2556
จะยังมุ่งเน้นไปที่การสร้างเครือข่ายโรงพยาบาล (Chain Hospital)
โดยเฉพาะในพื้นที่ต่างจังหวัด เพื่อสร้างความแข็งแกร่งให้กับธุรกิจ และพร้อมรับมือกับการแข่งขัน
นอกจากนี้ยังต้องให้ความสำคัญกับการลงทุนด้านบุคลากรทางการแพทย์อีกด้วย อย่างไรก็ตาม
สิ่งที่สำคัญในการดำเนินธุรกิจโรงพยาบาลเอกชนคือ การรักษามาตรฐานการรักษาพยาบาล
ทั้งในแง่ของคุณภาพการบริการ ความชำนาญของบุคลากรทางการแพทย์
และความทันสมัยของเครื่องมือทางการแพทย์ และการพัฒนาการอย่างต่อเนื่องในการดำเนินธุรกิจ

3. การจัดหาผลิตภัณฑ์

3.1 บุคลากรทางการแพทย์

บริษัทมีนโยบายในการจัดหาแพทย์ที่มีความเชี่ยวชาญในแต่ละสาขาของโรค
รวมถึงพยาบาลและบุคลากรทางการแพทย์อื่น ๆ
เพื่อสามารถให้บริการแก่ผู้ป่วยได้อย่างครอบคลุมและมีคุณภาพ ซึ่งในการจัดหาดังกล่าว
เป็นการดำเนินงานสำหรับกลุ่มบริษัทในเครือ ในการจัดหาแพทย์และพยาบาลนั้น
ทางบริษัทได้ทำการการคัดเลือกจากมหาวิทยาลัยแพทย์และวิทยาลัยพยาบาลที่มีชื่อเสียง
ทั้งนี้แพทย์และพยาบาลทุกท่าน ได้ผ่านการคัดเลือกจากคณะกรรมการการแพทย์ของโรงพยาบาล

เนื่องจากบุคลากรทางการแพทย์ เป็นผู้ที่มีความสำคัญต่อการดำเนินธุรกิจโรงพยาบาลของบริษัท
และเพื่อให้บุคลากรทางการแพทย์ได้พัฒนาความรู้และวิทยาการความก้าวหน้าทางการแพทย์
ทั้งทางด้านวิชาชีพและเทคโนโลยี
บริษัทจึงได้สนับสนุนให้มีการวิจัยสำหรับแพทย์และจัดประชุมวิชาการแพทย์
มีการจัดอบรมสำหรับแพทย์และพยาบาลอย่างต่อเนื่อง
เพื่อพัฒนาความรู้ด้านการแพทย์ให้กับบุคลากรที่เกี่ยวข้อง
รวมถึงฝึกอบรมให้กับพยาบาลเพื่อสร้างความรู้
ความชำนาญในการให้บริการแก่ผู้ป่วยก่อนการปฏิบัติงานจริง
นอกจากนี้บริษัทยังตระหนักถึงความสำคัญของการลงทุนในเทคโนโลยีทางการแพทย์และเครื่องมืออุปกรณ์ทางการแพทย์
ซึ่งมีส่วนช่วยทางอ้อมในการโน้มน้าวให้บุคลากรทางการแพทย์ผู้มีความรู้ความชำนาญทำงานให้กับโรงพยาบาลในระยะเวลาที่ยาวนานขึ้น
และถือเป็นการสร้างประสบการณ์และพัฒนาทักษะในการตรวจวินิจฉัยและรักษาโรคทางการแพทย์

3.2 การจัดหายาและเวชภัณฑ์

บริษัทมีนโยบายการสั่งซื้อยาและเวชภัณฑ์จากผู้จัดจำหน่ายในประเทศ
โดยกระจายการสั่งซื้อไปยังผู้จัดจำหน่ายหลายราย นอกจากนี้ บริษัทได้นำระบบการจัดซื้อกลาง
(Central Procurement) สำหรับโรงพยาบาลทุกแห่งในเครือ
โดยฝ่ายจัดซื้อกลางจะรวบรวมคำสั่งซื้อยาและเวชภัณฑ์ของโรงพยาบาลในเครือ
เพื่อดำเนินการติดต่อและสั่งซื้อยาและเวชภัณฑ์จากผู้จัดจำหน่าย
โดยการสั่งซื้อยาและเวชภัณฑ์ในลักษณะดังกล่าว ถือเป็นการบริหารจัดการในการจัดซื้อ
และการจัดการสินค้าคงคลังภายในกลุ่มบริษัทให้มีประสิทธิภาพสูงสุด
ซึ่งรวมถึงการประเมินความเหมาะสมในด้านราคา ประสิทธิภาพ และคุณภาพของยาและเวชภัณฑ์ด้วย

3.3 การจัดหาอุปกรณ์และเครื่องมือทางการแพทย์

เนื่องจากอุปกรณ์และเครื่องมือทางการแพทย์เป็นหนึ่งในปัจจัยสำคัญในการให้บริการแก่ผู้ป่วยอย่างมีคุณภาพ
และมีประสิทธิภาพ ดังนั้น
การดำเนินการจัดหาอุปกรณ์และเครื่องมือแพทย์ของบริษัทและโรงพยาบาลในเครือ
จะดำเนินการโดยคณะกรรมการการแพทย์เพื่อการจัดหาอุปกรณ์และเครื่องมือทางการแพทย์ของโรงพยาบาลในเครือ
โดยคณะกรรมการการแพทย์ดังกล่าวจะพิจารณาอย่างรอบคอบถึงความจำเป็นและคุณภาพของเครื่องมือและอุปกรณ์นั้น
ๆ เพื่อให้สอดคล้องกับความต้องการของกลุ่มโรงพยาบาล
ในการจัดหาอุปกรณ์และเครื่องมือทางการแพทย์ บริษัทจะสั่งซื้อผ่านผู้แทนจำหน่ายในประเทศ
โดยทำสัญญาซื้อขายกับทางบริษัทผู้แทนจำหน่าย
ซึ่งมีการกำหนดราคาซื้อขายที่แน่นอนในสกุลเงินบาทไทย
และมีข้อตกลงเกี่ยวกับการให้บริการหลังการขายอย่างชัดเจน

นอกจากนี้ สำหรับโรงพยาบาลในเครือข่ายของบริษัท
เพื่อให้การรักษาผู้ป่วยเป็นการรักษาที่มีคุณภาพและมีประสิทธิภาพ
บริษัทได้ดำเนินการเพื่อให้โรงพยาบาลในเครือ โดยเฉพาะโรงพยาบาลที่อยู่ในเขตภูมิภาคต่าง ๆ
มีอุปกรณ์การแพทย์ที่ทันสมัยเพื่อรองรับการให้บริการ ซึ่งอุปกรณ์ทางการแพทย์พื้นฐานที่สำคัญดังกล่าว
ได้แก่ เครื่อง MRI เครื่อง CT Scan และ Cath. Lab
โดยนอกจากจะเป็นการให้บริการโดยตรงแก่ผู้รับบริการที่เข้ารับการรักษาในโรงพยาบาลในเครือข่ายของบริษัทแล้ว
ยังเป็นประโยชน์สำหรับสถานพยาบาล หรือคลินิกใกล้เคียงที่สามารถเข้ามาใช้บริการ
รวมทั้งสามารถรับการส่งต่อผู้ป่วย (Referral Patient) จากสถานพยาบาลหรือคลินิกอื่น

3.4 สิ่งแวดล้อมและความปลอดภัย

โรงพยาบาลกรุงเทพ รวมถึงบริษัทในเครือได้นำมาตรฐาน The Institute of Hospital
Quality Improvement and Association (HA-Thailand) และ Joint Commission
International (JCI) มาใช้เป็นระบบควบคุมกำกับการดำเนินการของโรงพยาบาล
เพื่อให้เป็นไปตามมาตรฐานที่กำหนดไว้ โดยคำนึงถึงความปลอดภัยของอาคารสถานที่ สิ่งแวดล้อม
และความปลอดภัยของการทำงาน และการอนุรักษ์พลังงานสำหรับการใช้อุปกรณ์ต่าง ๆ
จากการให้บริการทางการแพทย์ ไม่ว่าจะเป็นการใช้พลังงานไฟฟ้า
การจัดการขยะที่เกิดจากการให้บริการโดยเฉพาะขยะติดเชื้อและขยะพิษ
เพื่อไม่ให้มีผลกระทบต่อสิ่งแวดล้อม โดยมีรายละเอียดดังต่อไปนี้

3.4.1 การประหยัดพลังงาน

บริษัทได้จัดตั้งคณะกรรมการอนุรักษ์พลังงานขึ้น
ตามที่ได้รับการสนับสนุนจากกรมพัฒนาพลังงานทดแทนและอนุรักษ์พลังงาน (พพ.)
เพื่อรณรงค์สร้างความตระหนักของบุคลากรของโรงพยาบาลในเครือในการใช้พลังงานอย่างคุ้มค่าและประหยัด
เช่น มีการนำเทคโนโลยีเพื่อการประหยัดพลังงานมาใช้ในโรงพยาบาล (โดยนำหลักการของระบบ
Lean มาผสมผสานกับทฤษฏีทางด้านวิศวกรรม) เพื่อปรับปรุงและพัฒนากระบวนการ
โดยลดอุปกรณ์ที่ไม่จำเป็นในการใช้ออกไป และปรับระบบการทำงานให้เหมาะสม
รวมถึงลดการใช้พลังงานไฟฟ้า ในขณะเดียวกันยังคงมาตรฐานการให้บริการอยู่ในระดับมาตรฐาน
เช่น มีการติดตั้งระบบ Heat Pump ในการทำน้ำร้อนเพื่อส่งจ่ายให้กับห้องพักผู้ป่วย
และนำลมเย็นที่เกิดจากระบบไประบายความร้อนในห้องเครื่อง รวมถึงโครงการติดตั้งระบบ
District Cooling Plant เพื่อเป็นการลดการใช้พลังงานที่ส่งจ่ายให้กับระบบปรับอากาศ
และจากการดำเนินการต่าง ๆ
ที่โรงพยาบาลลดปริมาณการใช้ไฟฟ้าของศูนย์การแพทย์โรงพยาบาลกรุงเทพ
นำไปสู่การเข้าประกวดอาคารที่สามารถประหยัดพลังงานประจำ ปี 2010

3.4.2 การจัดการขยะและของเสีย

บริษัทได้จัดทำแนวทางการปฏิบัติที่เกี่ยวข้องกับการจัดการขยะและของเสีย
นับตั้งแต่ขั้นตอนการคัดแยก การจัดเก็บ การขนย้าย
และการกำจัดเพื่อให้สอดคล้องกับข้อกำหนดกฎหมาย
และเพื่อควบคุมป้องกันมิให้ขยะหรือของเสียที่เป็นอันตรายแพร่กระจายออกไปสู่สิ่งแวดล้อม นอกจากนี้
ยังได้จัดหาปรับปรุงอุปกรณ์ เครื่องมือ และโครงสร้างต่าง ๆ
ให้เหมาะสมกับขยะหรือของเสียที่เพิ่มมากขึ้น
อีกทั้งเข้าตรวจสอบและติดตามการดำเนินงานของผู้ให้บริการจัดเก็บและกำจัดขยะและของเสียว่าดำเนินการด้วยกระบวนการที่ถูกต้องเหมาะสมตามมาตรฐาน
พร้อมกันนี้ศูนย์การแพทย์โรงพยาบาลกรุงเทพ
และโรงพยาบาลในเครือข่ายได้ทำการปรับปรุงอาคารโรงพักขยะให้มีขนาดและความถูกต้องตามมาตรฐานอาคารพักขยะ
เพื่อรองรับปริมาณขยะที่เกิดขึ้นในแต่ละวันได้อย่างพอเพียง
พร้อมทั้งจัดแบ่งห้องสำหรับขยะแต่ละประเภท
และจัดเจ้าหน้าที่ประจำที่อาคารโรงพักขยะเพื่อคอยดูแล ทำความสะอาด
จัดระบบของการเข้าออกของขยะ

ขยะพิษ: โรงพยาบาลกรุงเทพ ได้ตระหนักถึงอันตรายของขยะพิษ
ที่เกิดขึ้นจากกระบวนการการให้บริการ จึงได้แยกขยะพิษ ออกเป็น 5 ประเภท ได้แก่ (1)
ขยะพิษธรรมดา เช่น ถ่านไฟฉาย กระดาษคาร์บอน ภาชนะบรรจุน้ำยาต่าง ๆ ที่ใช้หมดแล้ว
ซึ่งขยะประเภทนี้
จะมีรถเก็บขยะพิษของกรุงเทพมหานครหรือหน่วยงานของเทศบาลประจำจังหวัดเข้ามารับออกไปกำจัด
(2) สารเคมีอันตราย เป็นขยะพิษประเภทน้ำยา หรือสารเคมี หรือยาที่หมดอายุหรือเสื่อมสภาพแล้ว
โดยขยะประเภทนี้ถือเป็นกากสารเคมีหรือขยะอันตราย
ต้องส่งกำจัดกับบริษัทผู้รับบริการภายนอกที่ได้รับอนุญาต จากกรมโรงงานอุตสาหกรรม
ให้เป็นสถานที่กำจัดกากสารเคมีอันตราย (3) ขยะปนเปื้อนยาเคมีบำบัด
โดยทางโรงพยาบาลจะจัดให้มีถุงขยะพิเศษเพื่อใส่ขยะประเภทนี้
และนำออกไปกำจัดแบบเดียวกันกับกากสารเคมีอันตราย (4) ขยะปนเปื้อนสารรังสี ขยะประเภทนี้
ต้องมีการทิ้งลงถังที่มีห้องตะกั่วเป็นพิเศษ
และจะมีการตรวจวัดความเข้มข้นของรังสีให้อยู่ในระดับที่ไม่เป็นอันตรายต่อมนุษย์
และจึงจะอนุญาตให้นำขยะออกจากพื้นที่ได้ และ (5) กากกัมมันตรังสี
เมื่อทางโรงพยาบาลมีความจำเป็นจะต้องกำจัดกากกัมมันตรังสี
จะมีการติดต่อเจ้าหน้าที่จากกรมปรมาณูเพื่อสันติมานำออกไปกำจัด

อีกทั้งโรงพยาบาลยังมีความพยายามที่จะลดปริมาณขยะพิษลงด้วยวิธีการต่าง ๆ เช่น
ทำสัญญาสั่งซื้อหลอดไฟกับบริษัทผู้ผลิตและจัดจำหน่ายหลอดไฟ ซึ่งจะนำหลอดไฟเก่าออกไปรีไซเคิล
หรือการจัดซื้อเครื่องล้างฟิล์มแบบไม่ต้องใช้น้ำยาล้างฟิล์ม เป็นต้น

ขยะติดเชื้อ: โรงพยาบาลกรุงเทพได้ปรับแก้นโยบายการทิ้งขยะติดเชื้อ
โดยเน้นเรื่องของการสร้างความตระหนักในการทิ้งขยะติดเชื้อ ต้องทิ้งลงถังขยะติดเชื้อเท่านั้น
อีกทั้งได้ปรับคำจำกัดความของขยะติดเชื้อให้ครอบคลุมมากขึ้น
เพื่อป้องกันไม่ให้มีขยะติดเชื้อจากโรงพยาบาลแพร่กระจายออกไปสู่สิ่งแวดล้อม
ในส่วนของขยะติดเชื้อมีคม ทางโรงพยาบาลได้ปรับเปลี่ยนรูปแบบเพื่อป้องกันการทิ่มทะลุของแหลมคม
อีกทั้งเพื่อป้องกันอุบัติเหตุที่อาจเกิดขึ้นกับเจ้าหน้าที่ด้วย
ขยะติดเชื้อทั้งหมดของศูนย์การแพทย์โรงพยาบาลกรุงเทพและโรงพยาบาลในเครือข่ายจะถูกจัดส่งให้กับผู้รับบริการภายนอกเพื่อนำไปกำจัดอย่างถูกวิธีต่อไป

ขยะทั่วไป:
ขยะทั่วไปของโรงพยาบาลกรุงเทพและโรงพยาบาลในเครือข่ายจะถูกแยกเป็นขยะแห้งและขยะเปียก
อีกทั้งยังมีการรณรงค์เรื่องการคัดแยกขยะที่สามารถรีไซเคิลได้ออกจากขยะทิ้งให้ได้มากที่สุด
นอกจากนี้ โรงพยาบาลยังเข้าร่วมโครงการกับองค์กรภายนอก ในการร่วมส่งเสริมสิ่งแวดล้อม เช่น
รวบรวมขวดแก้วเข้าโครงการของบริษัท บางกอกกลาส หรือ โครงการส่งกล่อง UHT เพื่อทำโต๊ะ
หรือหลังคา แล้วนำไปบริจาคให้กับโรงเรียนที่ยากจน
หรือผู้ประสพภัยที่ต้องการหลังคานำไปมุงที่อยู่อาศัย

3.4.3 น้ำเสียและระบบบำบัดน้ำเสีย

โรงพยาบาลกรุงเทพและโรงพยาบาลในเครือข่ายได้ก่อสร้างระบบบำบัดน้ำเสียที่มีประสิทธิภาพ
เพื่อการตรวจสอบคุณภาพน้ำจากระบบบำบัด
การวิเคราะห์คุณภาพน้ำเพื่อให้เป็นไปตามที่กฎหมายกำหนด
รวมถึงการตรวจสอบประสิทธิภาพของอุปกรณ์ที่ใช้ในระบบบำบัดน้ำเสีย
ซึ่งรับผิดชอบการตรวจสอบโดยบริษัทภายนอก โดยก่อนปล่อยน้ำออกจากระบบ
ได้ติดตั้งระบบฆ่าเชื้อโรคเพื่อป้องกันไม่ให้น้ำเสียที่ออกสู่รางระบายน้ำสาธารณะปนเปื้อนเชื้อโรคออกไปแพร่กระจายสู่สิ่งแวดล้อม
เนื่องจากศูนย์การแพทย์โรงพยาบาลกรุงเทพมีระบบบำบัดน้ำเสียอยู่หลายระบบจึงได้จัดจ้าง
บริษัทที่ปรึกษา
เพื่อให้คำปรึกษาและร่วมดูแลและตรวจสอบระบบควบคุมให้ทำงานได้อย่างมีประสิทธิภาพ
และโรงพยาบาลได้รณรงค์ในการห้ามทิ้งสารเคมีต่าง ๆ ลงในอ่างล้าง
เพื่อป้องกันมิให้สารเคมีเข้าไปในระบบบัดน้ำเสีย
ในศูนย์การแพทย์โรงพยาบาลกรุงเทพมีอาคารสำหรับผู้ป่วยที่เป็นมะเร็งจะต้องกลืนแร่รังสีเพื่อการรักษา
ดังนั้น เมื่อคนไข้ขับถ่าย ก็จะมีแร่รังสีออกมาด้วย ดังนั้น
ในระบบบำบัดน้ำเสียของอาคารที่รักษาผู้ป่วยมะเร็งจะมีบ่อพักน้ำสำหรับกักเก็บของเสียที่มีแร่รังสีปนออกมาก่อน
เมื่อทำการตรวจวัดปริมาณรังสีอยู่ในเกณฑ์ที่ปลอดภัยแล้วจึงจะปล่อยน้ำส่วนดังกล่าวเข้าสู่ระบบบำบัดน้ำเสียตามลำดับ

สารเคมี/สารอันตราย :
ศูนย์การแพทย์โรงพยาบาลกรุงเทพและโรงพยาบาลในเครือข่ายได้ตั้งคณะกรรมการพิจารณาความเหมาะสมในการเลือกน้ำยาและสารเคมีเข้ามาใช้ภายในโรงพยาบาลอย่างมีประสิทธิภาพและเหมาะสม
รวมถึงมีการตรวจสอบการจัดเก็บ การใช้ และการกำจัด ให้เกิดความปลอดภัยสูงสุด
นอกจากนี้เนื่องจากศูนย์การแพทย์โรงพยาบาลกรุงเทพ มีสารเคมีหลายชนิด
และกระจายอยู่ตามพื้นที่ต่าง ๆ ดังนั้น โรงพยาบาลจึงจัดให้มีการรวบรวมรายชื่อสารเคมี
รวมถึงปริมาณที่มีไว้ในครอบครองของแต่ละพื้นที่ขึ้น เพื่อนำมาบริหารจัดการพื้นที่มีการการจัดเก็บ
และใช้สารเคมีได้อย่างมีประสิทธิภาพ และมีการซ้อมกรณีเกิดสารเคมีหก รั่วไหล ภายในพื้นที่
อย่างน้อยปีละ 1 ครั้ง และจะต้องมีการเข้าพื้นที่เพื่อตรวจสอบด้านความปลอดภัย
รวมถึงตรวจสอบการใช้งาน และการกำจัดสารเคมีอันตรายให้ถูกต้อง
ตามแนวทางการปฏิบัติที่โรงพยาบาลกำหนดไว้

3.4.4 การเตรียมการจัดการกับโรคอุบัติใหม่ (Emerging diseases)

จากโรคอุบัติใหม่ Influenza H1N1 มีตั้งคณะทำงานไข้หวัดใหญ่สายพันธุ์ใหม่ขึ้น
มีการประชุมปรับแผนการรองรับและแนวทางปฏิบัติในช่วงการระบาดแบบ One stop service
มีการนำ Isolation Bed และ Isolation Stretcher ที่สะดวกในการใช้งาน
สามารถใช้ในการเคลื่อนย้ายผู้ป่วย
หรือการดูแลผู้ป่วยที่มีปัญหาโรคติดเชื้อและป้องกันการแพร่กระจายเชื้อสู่บุคลากรและผู้รับบริการอื่น
และได้นำเสนอผลงานเป็น Poster Presentation ในงาน SHA 2010
ปัจจุบันมีการก่อสร้างห้อง Negative Pressure
เพื่อรองรับผู้ป่วยโรคติดเชื้อระบบทางเดินหายใจที่มีอาการรุนแรงและต้องใช้เครื่องช่วยหายใจ
และปรับระบบอากาศให้เป็นความดันลบในหอผู้ป่วยธรรมดาต่าง ๆ
เพื่อรองรับผู้ป่วยติดเชื้อระบบทางเดินหายใจอาการไม่รุนแรงจำนวน 5
ห้องและดำเนินการซ้อมแผนต่าง ๆ อย่างน้อยปีละ 1 ครั้ง

3.4.5 การส่งเสริมอาชีวอนามัยที่ดีแก่พนักงาน

โรงพยาบาลกรุงเทพและโรงพยาบาลในเครือข่ายได้ตระหนักถึงความสำคัญของเจ้าหน้าที่
โดยเฉพาะอาการเจ็บป่วยอันเนื่องมาจากการทำงาน จึงได้ทำสถิติข้อมูลการเจ็บป่วยของพนักงาน
รวมถึงได้นำผลการตรวจสุขภาพประจำปีของพนักงานมาสรุปหาข้อมูล
เพื่อจะนำมาเป็นโครงการในการดูแลสุขภาพของพนักงานต่าง ๆ ที่ทางโรงพยาบาลจัดไว้ให้
และเมื่อมีโรคระบาดใหม่เกิดขึ้นเช่น Influenza H1N1
ทางโรงพยาบาลได้จัดให้มีการเพื่อหาสาเหตุอาการเจ็บป่วยอันเนื่องมาจากการทำงาน
เมื่อได้ข้อมูลจึงได้จัดตั้งทีมเพื่อรณรงค์และให้ความรู้ คำแนะนำ
และจัดให้มีการฉีดวัคซีนให้กับเจ้าหน้าที่ในกลุ่มเสี่ยงฟรีโดยไม่เสียค่าใช้จ่าย
ส่วนพนักงานในกลุ่มอื่นที่ต้องการฉีดวัคซีน
ทางโรงพยาบาลจัดให้มีการฉีดวัคซีนให้พนักงานทั่วไปที่ต้องการในราคาต้นทุน นอกจากนี้
ยังมีการจัดตั้งโครงการ BMC ไร้พุงขึ้น และให้เจ้าหน้าที่ในกลุ่มเสี่ยงได้เข้าร่วมกิจกรรม
นำวิธีการป้องกันเพื่อมิให้เกิดการเจ็บป่วยซ้ำในกลุ่มเสี่ยงที่เคยมีข้อมูลมาแล้วและนำผลการตรวจสุขภาพประจำปีของพนักงานมาสรุปหาข้อมูล
เพื่อจะนำมาเป็นโครงการในการดูแลสุขภาพของพนักงานต่าง ๆ ที่ทางโรงพยาบาลจัดไว้ให้
เมื่อสิ้นสุดโครงการ พบว่าเจ้าหน้าที่ที่เข้าร่วมโครงการมีน้ำหนักลดลง จึงจัดให้มีโครงอย่างต่อเนื่อง
นอกจากนี้ ทางโรงพยาบาลได้จัดให้มีห้องฟิตเนสให้กับพนักงานของโรงพยาบาล
เพื่อออกกำลังกายหลังเวลาเลิกงานโดยไม่ต้องเดินทางและไม่ต้องเสียค่าใช้จ่ายที่สูง
รวมทั้งมีการรณรงค์ในเรื่องการส่งเสริมสุขภาพ เช่น การล้างมือ การออกกำลังกาย
การให้ความรู้ข่าวสารผ่านทาง Intranet และมีกิจกรรมสันทนาการต่าง ๆ เป็นต้น

3.4.6 การป้องกันอุบัติเหตุที่อาจจะเกิดขึ้นในขณะปฏิบัติงาน

บริษัทได้ประเมินความเสี่ยงและหามาตรการป้องกันและรณรงค์เพื่อสร้างความตื่นตัวในการป้องกันอุบัติเหตุในการทำงาน
ฝึกอบรม จัดเตรียมอุปกรณ์ป้องกันส่วนบุคคล
มีระบบในการติดตามสถิติและแนวโน้มของการเกิดอุบัติเหตุ/อุบัติการณ์ มีการวิเคราะห์หาสาเหตุ
และกำหนดมาตรการแก้ไขป้องกัน มีระบบและแนวทางในการดูแลบุคลากรที่ได้รับอุบัติเหตุ
มีการจัดสรรกล่องทิ้งเข็มที่ปลอดภัยให้กับบุคลากร กำหนดมาตรฐานของรถ Treatment
เพื่อป้องกันอุบัติเหตุ และมีการนำข้อมูลที่ประมวลผลได้รายงานให้คณะกรรมการต่าง ๆ
ที่เกี่ยวข้องได้รับทราบ รวมถึงการเน้นย้ำไปในพื้นที่ของหน่วยงานที่มักจะเกิดอุบัติเหตุบ่อยครั้ง
เพื่อสร้างความตระหนักให้มากขึ้น
รวมถึงมีนำเหตุการณ์มาจัดทำเป็นเรื่องเล่าจากการเกิดอุบัติเหตุจากการปฏิบัติงานเพื่อแลกเปลี่ยนให้ความรู้กับหน่วยงานหรือพนักงานอื่นเพื่อให้เกิดการเรียนรู้และป้องกันการเกิดอุบัติเหตุต่อไป

3.4.7 ระบบการป้องกันและระงับอัคคีภัย

ศูนย์การแพทย์โรงพยาบาลกรุงเทพและโรงพยาบาลในเครือข่าย
ได้ตระหนักถึงความสำคัญของการป้องกันอัคคีภัย
จึงได้ให้มีการอบรมดับเพลิงเบื้องต้นโดยหน่วยงานภายนอก
ที่สามารถให้การอบรมเรื่องการดับเพลิงได้ทุกเดือน และจัดให้มีการซ้อมดับเพลิงรายหน่วยงาน
ทุกหน่วยงานอย่างน้อยปีละ 1 ครั้ง และซ้อมอพยพแยกเป็นรายอาคารอีกปีละ 1 ครั้ง
โดยมีการซ้อมทั้งในช่วงเวลากลางวันและกลางคืน
โดยมีการซ้อมร่วมกับทีมดับเพลิงของหน่วยดับเพลิงของราชการในพื้นที่นั้น ๆ
ในส่วนของอุปกรณ์ดับเพลิง ได้จัดให้มีการตรวจสอบความพร้อมใช้ทุกเดือน
หากพบว่ามีอุปกรณ์ไม่พร้อมใช้ จะรีบดำเนินการเปลี่ยนใหม่โดยทันที
ประตูและป้ายบอกทางหนีไฟในพื้นที่โรงพยาบาล จัดให้เป็นแบบกล่องไฟ
ที่ต้องมีแบตเตอรี่สำรองอยู่ด้วย และต้องได้รับการตรวจสอบเป็นประจำตามกำหนดเวลา
และได้ติดตั้งระบบตรวจจับควันและความร้อน ให้ครอบคลุมทุกพื้นที่ภายในโรงพยาบาล
และดึงสัญญาณเพื่อให้แสดงผลการตรวจจับขึ้นที่หน้าจอในห้องควบคุมวงจรปิดที่จะมีเจ้าหน้าที่ประจำอยู่ตลอด
24 ชั่วโมง และโรงพยาบาลยังให้มีทีมผจญเพลิง ซึ่งเป็นทีมผสมระหว่างเจ้าหน้าที่ รปภ.
และเจ้าหน้าที่ของโรงพยาบาลอยู่ประจำภายในพื้นที่โรงพยาบาลตลอด 24 ชั่วโมง
และดำเนินการส่งเจ้าหน้าที่เข้ารับการอบรมดับเพลิง
เพื่อเพิ่มศักยภาพของทีมผจญเพลิงของโรงพยาบาลอยู่เสมอ

3.4.8 การตรวจสิ่งแวดล้อมและความปลอดภัย

โรงพยาบาลได้จัดให้มีการตรวจวัดสิ่งแวดล้อมเป็นประจำตามที่กฎหมายกำหนด เช่น
การตรวจวัดคุณภาพเสียงทั้งเสียงรบกวนชุมชน อันเนื่องมาจากการเดินเครื่องปั๊มน้ำหรือเครื่อง Gen
การตรวจวัดเสียงที่ตัวเจ้าหน้าที่ที่ทำงานในพื้นที่เสียงดัง การตรวจปริมาณฝุ่น การตรวจแสงสว่าง
การตรวจความร้อน รวมถึงการตรวจปริมาณสารเคมีอันตรายในพื้นที่ทำงานด้วย
โดยผลการตรวจสอบอยู่ในเกณฑ์ที่กฎหมายกำหนดไว้ ในส่วนของโครงสร้างอาคาร
โรงพยาบาลได้รับการตรวจสอบอาคารเป็นประจำทุกปีจากบริษัทผู้ให้บริการภายนอก
และได้รับการตรวจสอบความปลอดภัยของอาคารจากอัคคีภัยจากเจ้าหน้าที่ดับเพลิงเป็นประจำอีกด้วย

3.4.9 การตรวจสอบคุณภาพของน้ำต่าง ๆ

โรงพยาบาลได้จัดให้มีการตรวจคุณภาพน้ำต่าง ๆ ภายในโรงพยาบาล
ทั้งคุณภาพน้ำทิ้งที่จะมีการตรวจเป็นประจำทุกเดือน ทุกระบบบำบัด คุณภาพน้ำใช้ ได้แก่
คุณภาพน้ำที่ใช้ล้างเครื่องมือทางการแพทย์ น้ำที่ใช้ในห้องผ่าตัด น้ำที่ใช้ใน Unit ทำฟัน
โดยมีความถี่ในการตรวจ 2 เดือนต่อครั้ง และคุณภาพน้ำดื่มที่แบ่งเป็นน้ำดื่มจากเครื่องกรองน้ำ
น้ำดื่มจากขวดบรรจุเสร็จจากโรงงาน น้ำแข็ง ซึ่งจะมีความถี่ในการตรวจ 3 เดือนต่อครั้ง
และน้ำในระบบ Cooling Tower เพื่อตรวจหาเชื้อแอลจีโอเนล่า เป็นประจำ 3 เดือนต่อครั้ง
ทั้งนี้ เพื่อให้เกิดความมั่นใจว่า ไม่ว่าจะเป็นน้ำทิ้ง น้ำใช้ หรือน้ำดื่มที่มีอยู่ในโรงพยาบาล
จะต้องเป็นน้ำที่มีคุณภาพตามที่กฎหมายกำหนด

3.4.10 ลดปริมาณของเสียโดยจัดให้มีระบบการนำมาใช้ใหม่

โดยการนำระบบ 5ส. มาใช้ ในการปลูกจิตสำนึกให้แก่บุคลากร
ซึ่งเป็นพื้นฐานของระบบคุณภาพเพื่อหาวิธีการใหม่ ๆ ในการลดภาวะโลกร้อน เช่น
การนำกระดาษที่ใช้เพียงหน้าเดียว นำกลับมาใช้เป็นกระดาษรีไซเคิล
การรณรงค์ลดการใช้กระดาษโดยการสื่อสารผ่านทางระบบคอมพิวเตอร์ เป็นต้น